**Jubiliejaus metai 2025**

**MIŠIŲ FORMULIARAI**

Šiuos formuliarus galima naudoti per Mišias Jubiliejiniais metais.

**Visuotinės maldos įžangos ir pabaigos**

1.

Gyvenimo ir istorijos Viešpats

suteikia Šventosios Dvasios pagalbą

per laikus keliaujančiai žmonijai,

idant ji rastų gėrio kelius

ir galėtų skelbti: „Jėzus yra Viešpats.“

Su tvirta viltimi kreipkimės į dangiškąjį Tėvą.

A. Tėve mūsų, išklausyk mus.

Išklausyk, Tėve, mūsų maldą:

Leisk kiekvienam žmogui pažinti tave,

vienintelį tikrąjį Dievą ir tavo atsiųstąjį

Jėzų Kristų, tavo Sūnų.

Jis gyvena ir viešpatauja per amžių amžius.

A. Amen.

2.

Broliai ir seserys,

maldaujame Tėvą,

kuris Kristuje visiems žmonėms atveria

vilties ir gyvenimo vartus.

A. Parodyk mums, Viešpatie, savo gailestingumą.

Tėve, tu leidi mums džiaugtis gyvenant tavo namuose,

giedoti tavo vardo šlovei

ir semtis stiprybės iš tavo meilės.

Apšviesk mūsų gyvenimą savo Dvasia

ir padaryk mus evangelinės vilties liudytojais.

Per Kristų, mūsų Viešpatį.

A. Amen.

3.

Dievo žodis, kurį girdėjome,

yra mūsų tikėjimo pagrindas,

maistas mūsų vilčiai ir broliškumo raugas.

Kreipiamės į Tėvą dėl pasaulio poreikių.

A. Viešpatie, apšviesk ir palaikyk mus kelyje.

Tėve, savo Sūnuje Kristuje

davei žmogui nušviečiančią tiesą,

nurodei kelio kryptį,

dovanojai nuolat atsinaujinantį gyvenimą.

Palaikyk mus savo Dvasios galia,

kad kiekvieną dieną galėtume daryti pažangą

tavo meilėje ir Karalystės viltyje.

Per Kristų, mūsų Viešpatį.

A. Amen.

4.

Vieningai ir pasitikėdami kreipiamės į Tėvą,

kuris mus kviečia dalyvauti

savo Karalystės džiaugsme

A. Išlaikyk mumyse viltį, Viešpatie.

Dangaus Tėve,

tu visada lydi ir palaikai

keliaujančią pasaulyje savo Bažnyčią.

Su Dvasios šviesa ir galybe

pažadink mumyse gyvą viltį

kad išmoktume atpažinti tavo buvimo ženklus

istorijos įvykiuose.

Per Kristų, mūsų Viešpatį.

A. Amen.